Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 6/1998. (III. 11.) KHVM rendelethez
Paragraph Index: 134

5. osztályzatú) legalább havonta, legalább középfokú szakirányú végzettséggel rendelkező, a közút kezelője által erre kijelölt személy ellenőrzi. 3.5.2. A féléves hídvizsgálat során meg kell szemlélni a híd minden részét és meg kell győződni arról, hogy nincsenek-e a forgalmat veszélyeztető hibák. Ez a vizsgálat az éves hídvizsgálattal — amennyiben azon a közútkezelő területi szervezeti egységének a vezetője (vagy helyettese) részt vesz — összekapcsolható. A féléves hídvizsgálatot a közút kezeléséért felelős területi vezető köteles elvégezni. 3.5.3. Minden hídon évenként hídvizsgálatot kell tartani. Az évenkénti hídvizsgálatot okleveles építőmérnök vagy okleveles szakirányú főiskolai végzettségű mérnök végezheti. Évenkénti hídvizsgálatot abban az esetben kell tartani, amikor a híd minden része jól megszemlélhető. Az évenkénti hídvizsgálat során a hidak műszaki állapotának értékelését is el kell végezni. 3.5.4. Időszakos hídvizsgálatot a 60 évesnél nem idősebb és az eredeti teherbíráshoz képest nem csökkent teherbírású hidakon 10 évenként, a 60 évesnél idősebb és az eredetihez képest csökkent teherbírású hidakon, 5 évenként kell végezni. * Külön szabályzatban rögzített minősítési rendszer, amely 1-től 5-ig osztályozza a hidak szerkezeti elemeinek állapotát. Legjobb az 1-es, legrosszabb az 5-ös osztályzattal jellemzett állapot. Az időszakos hídvizsgálatok elvégzésének kötelezettsége az alábbi hidakra terjed ki: — a 20 m-t legalább egyik nyílásában meghaladó hidakra, — az utófeszített vasbeton hidakra, — a 40 m-nél hosszabb hidakra, — a villamosított vasút feletti hidakra, — a 60 évesnél idősebb, 10 m-nél nagyobb nyílású hidakra, — a különleges anyagú vagy különleges technológiájú hidakra, — a híd eredeti teherbírásához képest csökkent teherbírású hidakra. 3.5.5. Rendkívüli hídvizsgálatot kell végezni, ha ütközés, rongálódás, árvíz stb. olyan kárt okoz a hídban, amely a forgalom biztonságát veszélyezteti, továbbá esetenként a kritikus állapotú hidakon. 3.5.6. Az országhatáron lévő hidakat a vonatkozó nemzetközi egyezmények szerint kell megvizsgálni és ellenőrizni. 3.5.7. Az átereszek rendeltetésszerű működését és állapotát évente legalább egyszer ellenőrizni kell. 3.6. A tám- és bélésfalak, valamint a védőkapuk és a merev áthidalások állapotát évente egy alkalommal, a hídállapot ellenőrzésére meghatározott szinten kell megvizsgálni. 3.7. A gyalogos aluljárók vizsgálatára értelemszerűen a hídvizsgálatok előírásait kell alkalmazni. 3.8. A közút területén lévő fák állapotát kétévente legalább egyszer meg kell vizsgálni, a forgalomra veszélyes fákat ki kell vágni.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes